Τροποποίηση άδειας λειτουργίας ξένου σχολείου της ημεδαπής
Τροποποίηση της άδειας λειτουργίας ξένου ιδιωτικού σχολείου ως προς τον νόμιμο εκπρόσωπο ή ορισμένους όρους/προϋποθέσεις λειτουργίας του
Τροποποίηση άδειας λειτουργίας ξένου σχολείου
Κατάθεση από τον αιτούντα (δια ζώσης ή ταχυδρομικά)
Η έδρα του σχολείου δεν θα πρέπει να βρίσκεται σε κράτος- μέλος της Ευρωπαϊκής Ένωσης
Ο αιτών πρέπει να έχει συμπληρώσει το 18ο έτος της ηλικίας του
Οι αιτήσεις υποβάλλονται αποκλειστικά κατά το πρώτο τρίμηνο κάθε έτους.
Οι αιτήσεις υποβάλλονται στις κατα τόπους Διευθύνσεις Εκπαίδευσης και όχι απευθείας στο Υπουργείο Παιδείας και πρέπει να συμπεριλαμβάνουν τα δικαιολογητικά που προορίζονται α) για το Τμήμα Γ Ιδιωτικών Σχολείων του Υπουργείου Παιδείας και β) για τον ΕΟΠΠΕΠ αναφορικά με τον κτιριολογικό έλεγχο
Η διαδικασία αφορά στην μεταβολή των όρων ή/και των κτηριακών προϋποθέσεων άδειας λειτουργίας Ξένου Ιδιωτικού Σχολείου Α/θμιας & Β/θμιας Εκπ/σης.
Φάκελος κτηριολογικών προϋποθέσεων, ο φάκελος περιλαμβάνει ότι είναι απαραίτητο για τον ΕΟΠΠΕΠ
Έκδοση αποδεικτικού φορολογικής ενημερότητας για χρέη προς το Δημόσιο.
Έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Χορήγηση Αποδεικτικού Ασφαλιστικής Ενημερότητας (ΑΑΕ), η οποία απευθύνεται σε επιχειρήσεις (νομικά ή φυσικά πρόσωπα), απογεγραμμένες ή αναπόγραφες στο Μητρώο Εργοδοτών κοινών επιχειρήσεων του e-ΕΦΚΑ, και σε φυσικά πρόσωπα, ήτοι ελεύθερους επαγγελματίες, αυτοαπασχολούμενους, αγρότες, μισθωτούς ασφαλισμένους, συνταξιούχους, λοιπούς ιδιώτες.
Πιστοποιητικό δικαστικής φερεγγυότητας του νομικού προσώπου και του νομικού εκπροσώπου του
Δήλωση του ν. 1599/1986, με βεβαίωση περί του γνήσιου της υπογραφής, στην οποία ο αιτών να αναγράφει: α) ότι δεν έχει την ιδιότητα του δημοσίου υπαλλήλου, υπαλλήλου Ν.Π.Δ.Δ. και Ο.Τ.Α. ή κληρικού, β) ότι δεν έχει καταδικαστεί ή παραπεμφθεί με τελεσίδικο βούλευμα σύμφωνα με τα άρθρα 8 και 9 του Υπαλληλικού Κώδικα (ν. 3528/2007, Α΄ 26) όπως τροποποιήθηκε και ισχύει, γ) ότι δεν έχει απολυθεί από θέση δημόσιου υπαλλήλου ή ιδιωτικού εκπαιδευτικού για λόγους πειθαρχικούς, δ) ότι δεν του έχει επιβληθεί η διοικητική κύρωση της ανάκλησης της άδειας ίδρυσης ή της άδειας λειτουργίας για ίδιο ή άλλο ιδιωτικό φορέα εκπαίδευσης και κατάρτισης την τελευταία δεκαετία, ε) τον τόπο της μόνιμης κατοικίας του.
Στις περιπτώσεις φυσικού προσώπου απαιτείται Πιστοποιητικό ΓΕΜΗ περί κατοχύρωσης διακριτικού τίτλου, όταν αυτός είναι διαφορετικός από το Ονοματεπώνυμο του ιδιοκτήτη
Τροποποίηση της άδειας λειτουργίας ξένου ιδιωτικού σχολείου της ημεδαπής
ΑΥΤΟΤΕΛΗΣ ΔΙΕΥΘΥΝΣΗ ΙΔΙΩΤΙΚΗΣ ΕΚΠΑΙΔΕΥΣΗΣ
Άρθρα Πρώτο, υποπαράγραφοι Θ3.4, Θ3.6, Θ3.7, Θ3.11
Αναδιάρθρωση της Δευτεροβάθμιας Εκπαίδευσης και λοιπές διατάξεις
Περί Ιδιωτικών σχολείων Γενικής, Εκπαιδεύσεως και Σχολικών Οικοτροφείων
Ο νόμος ρυθμίζει τη διαδικασία αδειοδότησης, τροποποίησης, επικαιροποίησης και ανάκλησης των ιδιωτικών σχολείων πρωτοβάθμιας και δευτεροβάθμιας εκπαίδευσης
Τροποποίηση της αριθμ. 10135/18−11−2012 υπουργικής απόφασης «Καθορισμός ποσού παραβόλων και χρηματικών ποσών για παρόχους ιδιωτικής εκπαίδευσης και κατάρτισης κατά την παράγραφο Θ του ΠΡΩΤΟΥ ΑΡΘΡΟΥ του ν. 4093/2012»
Καθορισμός απαιτούμενων δικαιολογητικών για τη χορήγηση, την τροποποίηση και την επικαιροποίηση άδειας Ιδιωτικού Σχολείου Πρωτοβάθμιας και Δευτεροβάθμιας εκπαίδευσης, Κολλεγίου, Φροντιστηρίου και Κέντρου Ξένων Γλωσσών
Καθορισμός ποσού παραβόλων και χρηματικών ποσών για παρόχους ιδιωτικής εκπαίδευσης και κατάρτισης κατά την παράγραφο Θ του ΠΡΩΤΟΥ ΑΡΘΡΟΥ του ν. 4093/2012
Αίτηση θεραπείας, Ιεραρχική προσφυγή, Διοικητικές κυρώσεις. «Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.».
Η κατά τόπο αρμόδια Διεύθυνση Εκπαίδευσης διαβιβάζει στο τμήμα Ξένων Σχολείων της Αυτοτελούς Διεύθυνσης Ιδιωτικής Εκπαίδευσης του Υπουργείου Παιδείας την αίτηση τροποποίησης της άδειας ξένου σχολείου που έχει καταθέσει ο ενδιαφερόμενος.
Ο έλεγχος που πραγματοποιείται αφορά στον έλεγχο των εγγράφων παράλληλα με την κάλυψη των απαιτούμενων προϋποθέσεων που θέτει το θεσμικό πλαίσιο (π.χ. ασφαλιστική και φορολογική ενημερότητα σε ισχύ, κλπ).
Αποστολή στον αρμόδιο για τον κτιριολογικό έλεγχο φορέα (ΕΟΠΠΕΠ) του φακέλου που περιέχει τα αντίστοιχα δικαιολογητικά.
Περιλαμβάνει τα ακόλουθα βήματα: - παραλαβή φακέλου κτιριολογικού ελέγχου, - έλεγχος δικαιολογητικών τήρησης κτιριολογικών προϋποθέσεων, - πραγματοποίηση αυτοψίας, - διατύπωση παρατηρήσεων, - σύνταξη αρνητικής ή θετικής γνωμοδότησης, - αποστολή της γνωμοδότησης στο Υπουργείο Παιδείας
Ο αρμόδιος Τμηματάρχης χρεώνει σε υπάλληλο την γνωμοδότηση
Ο αρμόδιος υπάλληλος ενημερώνει τηλεφωνικά τον ενδιαφερόμενο σε περίπτωση θετικής διατύπωσης γνώμης και διασταυρώνει την ορθότητα των στοιχείων.
Δημοσίευση στο ΦΕΚ της Υπουργικής Απόφασης Τροποποίησης άδειας ξένου ιδιωτικού σχολείου.
Το αρμόδιο τμήμα Ξένων σχολείων του Υπουργείου Παιδείας ενημερώνει για το ΦΕΚ δημοσίευσης της Υπουργικής Απόφασης τον Νόμιμο Εκπρόσωπο του Ξένου ιδιωτικού σχολείου και την κατά τόπο αρμόδια Διεύθυνση Εκπαίδευσης.
Αποστολή απόφασης η της αρνητικής απάντησης στον αιτούντα
Ο νόμιμος εκπρόσωπος του ξένου σχολείου καταθέτει αίτηση στην αρμόδια Διεύθυνση εκπαίδευσης
Η αίτηση τροποποίησης άδειας ιδιωτικού σχολείου πρέπει να συνοδεύεται από έναν φάκελο που θα περιέχει τα απαιτούμενα δικαιολογητικά και άλλον έναν φάκελο που θα περιέχει τα δικαιολογητικά για τον κτιριολογικό έλεγχο που θα διενεργηθεί από τον ΕΟΠΠΕΠ.
Σε περίπτωση που λείπουν δικαιολογητικά, ο αρμόδιος υπάλληλος επικοινωνεί τηλεφωνικά ή μέσω ηλεκτρονικού ταχυδρομείου με τον ενδιαφερόμενο και τον ενημερώνει για τυχόν ελλείψεις δικαιολογητικών.
Η αποστολή στον αρμόδιο για τον κτιριολογικό έλεγχο φορέα (ΕΟΠΠΕΠ) του φακέλου πραγματοποιείται άμεσα, μόλις παραληφθεί από την Υπηρεσία.
Συντάσσεται η Υπουργική Απόφαση και πραγματοποιείται ο τελικός έλεγχος του φακέλου
Ο αρμόδιος υπάλληλος της Δνσης ενημερώνει τηλεφωνικά τον ενδιαφερόμενο και γίνεται αποστολή ενημερωτικού εγγράφου σε ενδιαφερόμενο για την απόρριψη της αίτησής του και επιστροφή δικαιολογητικών.
Διευθυντής/ντρια-Προϊστάμενος/η Εκπαιδευτικής Δομής
Διαβίβαση της αίτησης στην αρμόδια Διεύθυνση εκπαίδευσης
Διαβίβαση της αίτησης του σχολείου στην Αυτοτελή Διεύθυνση Ιδιωτικής Εκπαίδευσης
Διαβίβαση της αίτησης στο Τμήμα Γ΄ της Αυτοτελούς Διεύθυνσης Ιδιωτικής Εκπαίδευσης
Χρέωση της αίτησης τροποποίησης και έλεγχος
Αποστολή φακέλου δικαιολογητικών κτιριολογικού ελέγχου στον ΕΟΠΠΕΠ
Διενέργεια ελέγχου κτιριολογικών προϋποθέσεων
Διαβίβαση γνωμοδότησης στο Τμήμα Γ΄ της Αυτοτελούς Διεύθυνσης Ιδιωτικής Εκπαίδευσης
Χρέωση της γνωμοδότησης στο χειριστή του φακέλου του ξένου σχολείου
Έλεγχος της Διατύπωσης γνώμης του ΕΟΠΠΕΠ επί των κτιριολογικών προϋποθέσεων από Τμήμα Γ της Αυτοτελούς Δ/νσης Ιδιωτικής Εκπ/σης.
Σε περίπτωση θετικής γνωμοδότησης, σύνταξη, υπογραφή και έκδοση Υπουργικής Απόφασης τροποποίησης της άδειας λειτουργίας ξένου ιδιωτικού σχολείου
Σε περίπτωση αρνητικής γνωμοδότησης από τον ΕΟΠΠΕΠ, σύνταξη απορριπτικής απάντησης του αιτήματος στον ενδιαφερόμενο
Δημοσίευση στο ΦΕΚ της Υπουργικής Απόφασης Τροποποίησης της άδειας ξένου ιδιωτικού σχολείου
Ενημέρωση για τη δημοσίευση της Υπουργικής Απόφασης στο ΦΕΚ